text: Unikt integrationsprojekt i Horsens
  09 maj 2013 kl. 16.56
  11 børn fra Horsens tog i dag på en helt særlig integrationstur. Danske og etniske børn, der umiddelbart ikke har meget til fælles, lærte i dag at
  når man skal klatre, rappelle og lege i naturen, er det klart en fordel at tage hinanden i hånden.
  De rækker hænderne ud, selvom de endnu ikke kender hinanden. Børnene er fælles om at være fra Horsens. Men ellers har de ikke meget til fælles.
  I dag er 5 danske børn fra Bankager og 6 etniske børn fra Østbyen alle på udebane. De skal være uden for i to dage for at lære om udendørsliv.
  Og for at lære hinanden at kende. Arrangørerne er pædagogstuderende fra Horsens og de håber at børnene vil få mere til fælles end bare deres bynavn.
  Målet er at skabe relationer på tværs af deres forskellige kulturer.
  